b'\n_START_ARTICLE_\nNorjan ilmasto\n_START_PARAGRAPH_\nNorjan rannikolla vallitsee lauhkea meri-ilmasto. Atlantilta vy\xc3\xb6ryv\xc3\xa4t keskileveysasteiden liikkuvat matalapaineet tuovat sateita ja kovia tuulia. Etel\xc3\xa4ss\xc3\xa4 sadem\xc3\xa4\xc3\xa4r\xc3\xa4t ovat suurempia kuin pohjoisessa. Sis\xc3\xa4maan vuoristossa on arktinen ilmasto, talvella lunta, pakkasta ja kovaa tuulta. Oslon seudulla on maan ainoa alankoalue, ja siell\xc3\xa4 on talvisin kylmemp\xc3\xa4\xc3\xa4, mutta kes\xc3\xa4isin l\xc3\xa4mpim\xc3\xa4mp\xc3\xa4\xc3\xa4 ja kuivempaa kuin rannikolla._NEWLINE_K\xc3\xb6ppenin ilmastoluokitusta k\xc3\xa4ytt\xc3\xa4en Norjan l\xc3\xa4nsirannikolla on Cfb luokan ilmasto, eli lauhkea meri-ilmasto, muussa Norjassa on luokan Df ilmasto, eli kylm\xc3\xa4talvinen lumi- ja mets\xc3\xa4ilmasto, jossa sataa tasaisesti ymp\xc3\xa4ri vuoden sek\xc3\xa4 jossain vuoristo alueilla tundrailmasto._NEWLINE_Golfvirran ansiosta Norjan ilmasto on leudompi kuin maan sijainti edellytt\xc3\xa4isi. Norja on yht\xc3\xa4 kaukana pohjoisessa kuin Alaska, Gr\xc3\xb6nlanti ja Siperia, mutta sen ilmasto on l\xc3\xa4mpim\xc3\xa4mpi kuin n\xc3\xa4iden.\n_START_SECTION_\nVuodenajat\n_START_PARAGRAPH_\nNorjassa erotetaan vuorokauden keskil\xc3\xa4mp\xc3\xb6tilan perusteella nelj\xc3\xa4 vuodenaikaa: talvella keskil\xc3\xa4mp\xc3\xb6tila on pysyv\xc3\xa4sti nollan alapuolella ja kes\xc3\xa4ll\xc3\xa4 +10 asteen yl\xc3\xa4puolella. Kev\xc3\xa4t ja syksy asettuvat sille v\xc3\xa4lille.'